
Extracto da resolución do acordo adoptado pola Xunta de Goberno Local o día 29 de xuño de 2021, pola que se convocan as axudas para contribuír a minimizar o impacto económico e social do Covid-19 no termo municipal de Cedeira.
1.–OBXECTO.
O obxecto desta convocatoria é contribuír a minimizar o impacto económico e social do Covid-19 no termo municipal de Cedeira. 
As presentes bases teñen por obxecto establecer a regulación (solicitude, tramitación, concesión, xustificación, pago e reintegro) das subvencións a conceder polo Concello de Cedeira destinadas a paliar o impacto derivado da crise socioeconómica ocasionada polo Covid-19 sobre as pequenas empresas e persoas traballadoras autónomas de Cedeira.

2.–CRÉDITOS PRESUPOSTARIOS.
[bookmark: _Hlk70697427]As subvencións faranse efectivas con cargo a aplicación 433.48900 do orzamento municipal do Concello de Cedeira para o exercicio 2021 por importe de 70.000,00 euros.

3.–FINALIDADE.
Ten a consideración de concepto subvencionable o financiamento de gastos estruturais e de funcionamento correntes, que axuden ao mantemento da actividade.

O importe da subvención deberá destinarse a gastos inherentes á actividade, de funcionamento e mantemento, podendo destinarse aos gastos de aluguer de local ou vehículos da empresa, gastos hipotecarios do local ou sede social da empresa, dixitalización do negocio, nóminas de traballadores, cotas á seguridade social dos traballadores ou empresario autónomo, mercadotecnia e publicidade, actuacións de mantemento do local, subministracións de materias primas, servizos profesionais independentes, primas de seguros e subministracións (auga, electricidade e gas).

Os gastos subvencionables corresponderanse con gastos realizados e efectivamente abonados entre o período comprendido do 01.01.2021 ao 31.12.2021.

4.–MODALIDADE DE CONCESIÓN.
Réxime de concorrencia non competitiva.

5.–REQUISITOS PARA SOLICITAR AS SUBVENCIÓNS.
[bookmark: _Hlk71191064]Poderán solicitar esta subvención todas as persoas traballadoras autónomas con ou sen traballadores/as ao seu cargo, microempresas, pequenas empresas, comunidades de bens, sociedades civís ou entidades económicas empresariais sen personalidade xurídica que reúnan, no momento de presentar a solicitude de subvención, os requisitos sinalados na base 3.1 das bases reguladoras específicas que acompañan a esta convocatoria.

6.–ÓRGANOS COMPETENTES PARA A INSTRUCIÓN E RESOLUCIÓN DO PROCEDEMENTO.
A instrución do procedemento corresponderá á Comisión de Valoración, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, analizando o cumprimento por parte das persoas beneficiarias dos requisitos establecidos nas presentes bases, quedando facultada para ese efecto para a interpretación das bases, que deberá facerse, en todo caso, atendendo ao obxecto e finalidade previstos no texto regulador.

A Comisión de Valoración estará composta por:

· Presidencia: a persoa titular da Concellería de Facenda ou persoa en quen delegue
· Vogais:
· a axente de emprego e desenvolvemento local
· a persoa titular da Intervención Municipal 
· Secretaría: unha administrativa dos Servizos económicos do Concello, en primeiro lugar, a de maior antigüidade, e en caso de imposibilidade ou incompatibilidade, a seguinte pola mesma orde.  

7.–PRAZO DE PRESENTACIÓN DE SOLICITUDES.
O prazo de presentación de solicitudes será dun mes a partir do día seguinte á publicación do extracto da convocatoria no Boletín Oficial da Provincia de Coruña (BOP).

8.– PLAZO DE RESOLUCIÓN E NOTIFICACIÓN.
O prazo máximo para resolver e notificar o acordo será de sete meses a contar dende o seguinte á finalización do prazo de presentación das solicitudes.

9.- DOCUMENTACIÓN A PRESENTAR COAS SOLICITUDES.
A que figura na base 7 das bases reguladoras específicas que acompañan a esta convocatoria.

10.–CRITERIOS DE VALORACIÓN.
Os que figuran na base 5 das bases reguladoras específicas que acompañan a esta convocatoria.

11.–BASES REGULADORAS ESPECÍFICAS.
A convocatoria rexerase polas Bases reguladoras da convocatoria pública de axudas para contribuír a minimizar o impacto económico e social do Covid-19 no termo municipal de Cedeira, aprobadas pola Xunta de Goberno Local na sesión de data 29 de xuño de 2021, publicadas no Boletín Oficial da Provincia da Coruña (BOP n.º 78, do 28 de abril de 2021): https://bop.dicoruna.es/bopportal/publicado/2021/04/28/2021_0000003361.pdf

12.- RECURSOS
A resolución de concesión pondrá fin á vía administrativa e para os efectos de interposición dos recursos administrativos que procedan, se realizará de conformidade co disposto na Lei 39/2015, de 1 de outubro, do procedemento administrativo común das administracións públicas.

